ΑΠΟΦΑΣΗ ΤΗΣ ΕΠΙΤΡΟΠΗΣ της 29ης Ιουλίου 1996 για την κατάρτιση του πίνακα των προϊόντων με βάση το γάλα για τα οποία δόθηκε άδεια στα κράτη μέλη να παραχωρήσουν μεμονωμένες ή γενικές παρεκκλίσεις δυνάμει του άρθρου 8 παράγραφος 2 της οδηγίας 92/46/ΕΟΚ, καθώς και το χαρακτήρα των παρεκκλίσεων που εφαρμόζονται κατά την παρασκευή των προϊόντων αυτών (Κείμενο που παρουσιάζει ενδιαφέρον για τον ΕΟΧ) (96/536/ΕΚ) Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, την οδηγία 92/46/ΕΟΚ του Συμβουλίου, της 16ης Ιουνίου 1992, για τη θέσπιση των υγειονομικών κανόνων για την παραγωγή και την εμπορία νωπού γάλακτος, θερμικά επεξεργασμένου γάλακτος και προϊόντων με βάση το γάλα (1), όπως τροποποιήθηκε τελευταία από την πράξη προσχώρησης της Αυστρίας, της Φινλανδίας και της Σουηδίας, και ιδίως το άρθρο 8 παράγραφος 2, Εκτιμώντας: ότι τα κράτη μέλη ανακοίνωσαν στην Επιτροπή τον πίνακα των προϊόντων για τα οποία ζητούν να κάνουν χρήση των διατάξεων της παραγράφου 2 πρώτο εδάφιο της οδηγίας 92/46/ΕΟΚ του Συμβουλίου, καθώς και το χαρακτήρα των ζητουμένων παρεκκλίσεων 7 ότι, για τους σκοπούς της παρούσας απόφασης, απαιτείται να διευκρινισθεί η έννοια των προϊόντων με βάση το γάλα τα οποία έχουν παραδοσιακό χαρακτήρα κατά την έννοια του άρθρου 8 παράγραφος 2 της οδηγίας 92/46/ΕΟΚ 7 ότι ορισμένες απαιτήσεις της οδηγίας 92/46/ΕΟΚ είναι δυνατόν να θίξουν την παρασκευή των προϊόντων αυτών με βάση το γάλα τα οποία έχουν παραδοσιακό χαρακτήρα 7 ότι, δεδομένου του διαφορετικού χαρακτήρα των παρεκκλίσεων που προβλέπονται στο άρθρο 8 παράγραφος 2 της οδηγίας 92/46/ΕΟΚ, είναι σκόπιμο να καθοριστούν οι γενικοί όροι οι οποίοι θα ισχύουν για την παρασκευή ενός ορισμένου προϊόντος λαμβάνοντας υπόψη και τους κινδύνους τους σχετικούς με τη δημόσια υγεία 7 ότι ο χαρακτήρας των παρεκκλίσεων τις οποίες ζητούν τα κράτη μέλη αφορά κανόνες σχετικούς με μη επεξεργασμένο γάλα το οποίο χρησιμοποιείται ως πρώτη ύλη, δεδομένου ότι τα υλικά έρχονται σε επαφή με τα προϊόντα, τα κελάρια ωρίμανσης των τυριών και τις προδιαγραφές τις σχετικές με τα τελικά προϊόντα 7 ότι τα μέτρα που προβλέπονται από την παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 Κατά την έννοια του άρθρου 8 παράγραφος 2 της οδηγίας 92/46/ΕΟΚ και για τους σκοπούς της παρούσας απόφασης, με τον όρο «προϊόντα με βάση το γάλα τα οποία έχουν παραδοσιακό χαρακτήρα», θεωρούνται τα προϊόντα με βάση το γάλα: - τα οποία αναγνωρίζονται ως τέτοια κατά παράδοση, ή - τα οποία παρασκευάζονται σύμφωνα με τις τεχνικές προδιαγραφές ή τις κωδικοποιημένες ή καταχωρημένες από το κράτος μέλος στο οποίο παρασκευάζεται κατά παράδοση το προϊόν μεθόδους παρασκευής, ή - προστατεύονται από εθνικό, περιφερειακό ή τοπικό νόμο στο κράτος μέλος στο οποίο παρασκευάζεται κατά παράδοση το προϊόν. Άρθρο 2 Εξουσιοδοτούνται τα κράτη μέλη να παραχωρήσουν μεμονωμένες ή γενικές παρεκκλίσεις, από τις απαιτήσεις οι οποίες προβλέπονται στο παράρτημα Β κεφάλαιο Ι σημείο 6 και το παράρτημα Γ κεφάλαιο ΙΙΙ σημείο 2 της οδηγίας 92/46/ΕΟΚ όσον αφορά τη φύση των υλικών που συνιστούν τους ειδικούς εξοπλισμούς για την παρασκευή, τη συσκευασία ή τη σήμανση των προϊόντων αυτών στις βιομηχανίες οι οποίες παρασκευάζουν ορισμένα προϊόντα με βάση το γάλα τα οποία έχουν παραδοσιακό χαρακτήρα. Οι εξοπλισμοί αυτοί θα πρέπει, ωστόσο, να διατηρούνται σταθερά σε ικανοποιητική κατάσταση όσον αφορά την καθαρότητα, να καθαρίζονται τακτικά και να απολυμαίνονται. Ο πίνακας των προϊόντων που αναφέρονται στο παρόν άρθρο καθορίζεται στο παράρτημα της παρούσας απόφασης. Άρθρο 3 Εξουσιοδοτούνται τα κράτη μέλη να παραχωρήσουν, μεμονωμένα ή γενικά, παρεκκλίσεις από τις απαιτήσεις οι οποίες προβλέπονται στο παράρτημα Β κεφάλαιο Ι σημείο 2 στοιχεία α), β), γ) και δ), όσον αφορά τα κελάρια ωρίμανσης τυριών ή τις αίθουσες ωρίμανσης των προϊόντων αυτών στις βιομηχανίες εγκατάστασης οι οποίες παρασκευάζουν τυριά με παραδοσιακό χαρακτήρα, έτσι όπως ορίζεται στο άρθρο 1. Τα κελάρια αυτά ωρίμανσης τυριών ή οι αίθουσες ωρίμανσης δύνανται να διαθέτουν τοιχώματα φυσικά από γεωλογική άποψη, τοίχους, πατώματα, ταβάνια ή/και πόρτες τα οποία να μην είναι λεία, αδιάβροχα, ανθεκτικά, να μην έχουν επιχρισθεί με υλικό ανοικτού χρώματος ή να μην αποτελούνται από αναλλοίωτα υλικά. Για να ληφθεί υπόψη η ειδική χλωρίδα του περιβάλλοντος, ο ρυθμός και ο χαρακτήρας των ενεργειών καθαρισμού και απολύμανσης των κελαρίων και αιθουσών αυτών θα προσαρμοστούν σ' αυτό τον τύπο δραστηριότητας. Άρθρο 4 Η παρούσα απόφαση απευθύνεται στα κράτη μέλη. Βρυξέλλες, 29 Ιουλίου 1996.

[Source: multi_eurlex | Tokens: 4147]